JohanHeinsen/ENO huggingface dataset:
Viborger Samler, 1846-02-17
Fra Hamborg meldes, at de to Kjøbmænd. Herbst og Starbrodt, nu have bekjendt at de selv have sat Jld paa deres Eiendomme. Man havde vel havt dem mistænkt for at de vilde bedrage Assurandeurerne, men ikke for at de selv havde været Brandstifterne. Den Sidstes Fader, en Skomager, er for saavidt indviklet deri, at han paastod at have leveret 500 Par Støvler, som skulde være brændte med, medens han ikke kan bevise, hvor han har kjøbt Læderet dertil. Herbst var den Første, som bekjendte Forbrydelsen, og tillige havde angivet, hvorledes de have udøvet den. Kort iforveien havde de gjort Eed paa, at de ikke havde accepteret en Vexel, og en bortrømt Fallent, der havde trasseret den, blev mistænkt for at have forfalsket Vexlen. Men denne har nu indfundet sig, for at blive confronteret med dem. Det er derfor ikke usandsynligt, at de ville blive straffede baade for Brandstiftelse og Meeneed.
Viborger Samler, 1846-02-17
Jndenlandske Efterretninger.
Viborger Samler, 1846-02-17
Kjøbenhavn. Fædrelandet slutter en vidtløftigere Afhandling om og imod det nye Kjøbstadanlæg ved Silkeborg med følgende Ord: "For, saavidt det staaer i vort Magt, at give Læserne Anledning til at dømme om Værdien af Kjøbstadanlæget ved Silkeborg, bør vi endnu anmærke, at der har ligget en Kjøbstad nær ved Silkeborg, nemlig ved Ny, som i sin Tid var Klosterbyen til Øm Kloster. Saalidt trivedes denne Kjøbstad eller Omegn ved den, at den alt for rum Tid siden er nedlagt. Skanderborg, som just ikke er nogen gammel Kjøbstad, kan eiheller rose sig af sin Herlighed eller af den Rørelse, som er udgaaet fra den. Vi slutte nu, som vi begyndte, idet vi yttre: skal det jydske Jndlaand vinde forøget Rørelse og gjøre Fremskridt, lig dem, som lignende Egne i andre Lande have gjort, f. Ex. i Holland, da give det Frihed, og ikke indesluttede Kjøbstæder; ja skulle de andre danske Kjøbstæder, kunne hæve sig, da giv Frihed til Rørelse og Omsætning i hele Landet, og vedbliv ikke med at klemme Udviklingen inde mellem tvungne privilegerede, sideicommissarisk bundne Jorddrotter, og privilegerede, laugsbesatte Kjøbstæder!
Viborger Samler, 1846-02-17
Det gjælder her ikke om Theorier og Utopier, men om den simpleste Virkelighed, saaledes som den er foregaaet i Europa, ligge for vore Øine, tæt uden for vore Skriverpulte." Det er bekiendt, at der i de Dage, Jenny Lind optraadte i Hovedstaden, dreves en meget udbredt Handel med Theater-Billetter baade af høilstaaende og lavtstaaende Personer, baade af privilegerede og uprivilegerede Sjouere, uden at man hørte Noget til, at Politiet, i det mindste for de Førstes Vedkommende, blandede sig derimellem, hvilket vi heller ikke troe er den rette Vei til at forhindre Sligt. En stakkels Musicus havde faaet en Billet, men var forhindret fra at benytte den og overlod den til en Anden; dette saae Politiet, da den Vedkommende intet Urigtigt var sig bevidst og ingen Hemmelighed gjorde deraf, og Politiet paalagde ham da en Mulct af 5 Rbd. Da han erklærede sig ude af Stand til at betale, gav Politiet, ham efter nogen Tids Henstand Valget mellem at afsoneMulcten med 3 Dages Vand og Brød eller 12 Dages Arrest. Han valgte det Sidste, og efter at have udstaaet sin Straf var han fri; men han var bleven vanvittig. Han talte bestandig om Politiet, snart troede han sig forfulgt af det, snart bildte han sig ind, at han var ansat under Samme og kunde sætte andre i Fængsel. Efter nogle Dages Ophold paa Frederiks Hospital, er det ulykkelige Menneske nu blevet sendt til Bidstrup. Det er en svær Straf for at have solgt en Comediebillet. (Fædl.)
Viborger Samler, 1846-02-17
Til denne Artikel giver Aftenbladet en Commentar, hvori det fremsætter Factum saaledes: En uordentlig, uvirksom og forarmet Person ved Navn Peter Joachim Bugge, der kaldte sig Fortepianospiller, kjøbte under Jenny Linds sidste Ophold i Kjøbenhavn af en Anden en ParterrelogeBillet, der ellers koster 3 Mk., for 2 Rbd., fordi han, efter egen Tilstaaelse, vilde sjoue med den. J Medfør af Loven blev han draget til Ansvar herfor og vedtog derefter selv, den 1ste October f. A., at ville betale 5 Rbd. i Mulct til 1ste November næst efter. Efter flere Gange at have erholdt Udsættelse, erklærede han tilsidst, da man den 3die Januar forsøgte Execution, at han aldeles Jntet eiede, og at hans Meubler vare laante; men tilbød at ville afsone Mulcten med 3 Dages Vand og Brød, som han nogle Dage derefter, da Ordren til Vand og Brød-Straffens Jværksættelse var udstædt, paa Grund af at han nylig havde været syg, hellere vilde have forandret til 4 Gange saa langt Fængsel paa ordentlig Kost. Denne Straf udstod han nu i et eensomt, reenligt og i enhver Henseende upaaklageligt Fængsel. Under Arresten gav han mange Beviser paa Uordentlighed, Urimelighed, og Opsætsighed; men gav, ifølge udtrykkelig Lægeattest, i Arresten ingen Tegn paa Sindssvaghed. En 8 Dages Tid derefter blev han derimod vanvittig: en Sygdom, der maa antages at have ligget i hans naturlige Disposition, da baade hans Fader og Søster ere vanvittige. Saaledes – slutter Aftenbladet – hænger det sammen med Fædrelandets værdige Clin."
Viborger Samler, 1846-02-17
Efter Forlydende har en Arbeider ved at grave paa den Grund, hvor Kjøbenhavns "Casino, nu skal opføres, fundet et Stykke gedigent uforarbeidet Guld. Det er altsaa et lykkeligt Omen for, at "Casino" vil blive en lille Guldgrube".(Flopst.)
Viborger Samler, 1846-02-17
Det er vistnok sjeldent, at Samfrænde=Skifter tillades, men naar dette skeer, finder gjerne Misfornøielse Sted, hos en af Parterne, og med Rette, thi Vedkommende behøve da ikke at skifte for Retten, men mellem Venner, eller Frænder." Et saadant Skifte er skeet for ikke længe siden i en af Sjællands Søkjøbstæder, idet en Enke paa henved 60 Aar paa sine gamle Dage blev forliebt i et ungt Menneske. Denne Kone hvis forrige Mand efterlod hende i glimrende Kaar, som man anslog til circa 40,000 Rbd. og 45 Grundeiendomme, skiftede ifølge Bevilling med "Samfrænder, med sine 4 kjødelige Børn, saaledes at disse fik respective 300 a 600 Rbd. eengang for Alle i Fædrenearv. (Flopst.)
Viborger Samler, 1846-02-17
Efter Forlydende vil der i disse Dage udgaae en Jndbydelse til Anlæg af en Fiske- og Grønthandelbazar paa Actier.
Viborger Samler, 1846-02-17
Et af Stadens Recreations=Selskaber har ved Classelotteriets første Trækning vundet 1000 Rbd. (S. Bl.)J Tirsdags i forrige Uge havde Justitsraad Reiersen, lagt "Morgenposten" under Beslag fordi den havde optaget Artiklen af det franske Blad Univers" om den polske Basilianerinde Nonnes Udsagn i Rom. Cancelliet frigav imidlertid igjen Bladet, der endnu samme Dag udkom. J Onsdags Aftes oplevede vi - siger "Bl. Td." paa den danske Scene den Scandale, at Molieres "bourgedis gentilhomme ved dets første Opførelse efter en ny Oversættelse blev modtaget med stærk Piben og Hyssen. - Holberg, der selv saa ofte har taget Moliere til Mynster i de herlige Lystspil, hvormed han grundfæstede den danske Scene, maatte vende sig i Graven, hvis han kunde have hørt det. Rigtignok have vi allerede engang tilforn været Vidne til et lignende seandaleust Optrin; men det var dog langtfra i den Grad, som i Onsdags Aftes, da endog Gongongen maatte optræde som Fredsmægler. Paa denne Maade komme vi vel endnu til at opleve, at man piber af Holbergs honette Ambition eller "Don Ranudo di Colibrados, hvor Latterligheder og Daarligheder ere revsede med ikke mindre skarpe Vaaben. Det maa imidlertid høiligen beklages, at Størstedelen af de dannede Tilskuere her, som altid, forholdt sig passive; thi ved en slig Leilighed bør sikkert alle som een reise sig for at værne om Scenens og Nationens Ære. De brutale Pibere vare saa forhippede paa at komme til at yttre deres Misbilligelse, at de endog ignorerede den ypperlige Udførelse af Hovedrollerne, saa at der trods den uafbrudte Skoggerlatter næsten ikke hørtes noget bifald under Forestillingen.
Viborger Samler, 1846-02-17
Uden Tvivl erindres det endnu, at nu afdøde Hofagent Heilbuth, Grosserer Falck Wulff og Handelscontorist Amsel Trier ifjor Sommer anlagde Sag imod "Cor farens" daværende ansvarlige Redacteur, Gram, i Anledning af "Corsarens" Yttringer om deres Eedsaflæggelse under den bekiendte Obligationssag imellem afdøde Prof. Bruuns Bo og Heilbuth. J denne Sag har Hof og Stadsretten den 2den Februar afsagt Dom derhen, at Sagen afvises, fordi Citanterne ikke kunne ansees berettigede til at optræde som Sagsøgere under Eet, og Citanterne tilpligtes in solidum at tilsvare Redacteur Gram 10 Rbd. i Kost og Tæring.
Viborger Samler, 1846-02-17
Hvad ei kjøbenhavnsk Blad har berettet om at kgl. Skuespiller Chr. Foersom skulde være betænkelig syg, er urigtigt : Hr. Foersom spiller hver Aften. (Hp. Av.)
Viborger Samler, 1846-02-17
Altona, den 1ste Febr. Tirsdag Morgen tildrog sig paa Skraaningen udenfor Jødeporten en Ulykke, der let kunde medføre alvorlige Følger. En med 2 Heste forspændt Fragtvogn styrtede nemlig ned af den med Jis belagte steile Skraaning. Vognen blev knust og den ene Hest døde paa Stedet, medens den anden maatte pines i længere Tid inden den døde. Kudsken slap aldeles heelskindet derfra, han havde nemlig faaet Tid til at springe ned fra Vognen. (Jtzeh. Wochenbl.)
Viborger Samler, 1846-02-17
Jfølge en Meddelelse fra Aarhuus er Udgiveren af Jydsk Ugeblad, Hr. Cand. theol. J. Seidelin, foren af de mod ham anlagte offentlige Pressesager, idømt 100 Rbd. Mulct og et Aars Censur. (Alb. Av.)
Viborger Samler, 1846-02-17
Udnævnelser. Under 6te Febr. er constitueret Hjælpelærer ved den lærde Skole i Flensborg, Dr. phill. J. P. Jessen, udnævnt til Collaborator ved bemeldte Skole. – Under 9de Januar er der udfærdiget Bestalling til Chefen for Rentekammerets Veicontoir, Kammerraad C. R. Loffler, som Contoirchef, Hovedkasserer, og Bogholder ved det kongelige Theater.
Viborger Samler, 1846-02-17
Ledige Embeder. Herredsfoged og Skriver-Embedet i Lysgaard og Hids Herreder samt en Deel af Houlberg Herred under Viborg Amt.
Viborger Samler, 1846-02-17
(Opslaaede vacant den 12te Februar). - Sognekaldet i Kjøbstaden Nykjøbing og for Systofte Menighed paa Falster; gl. Angivelse 400 Rd. Det paalægges den, der beskikkes i dette Embede, ved Hjælp af et dertil optagende Laan paa samme, som bliver at forrente og afdrage med 6 pCt. aarlig af dets oprindelige Beløb, at opføre en Præstebolig paa et Embedet tilhørende Jordstykke i Nykjøbing By. - Farstrup og Lundby Sognekald i Viborg Stift; gl. Angivelse 200 Rd. (Begge. opslaaede vacante den 13de Februar).
Viborger Samler, 1846-02-17
Kjøbenhavns Børs-Cours, den 13de Februar. Hamborg 2 M. - a vista 198 3/4. Bank-Disconto 4 pCt. Dito paa Banco=Vexler 3 1/2 pCt. 4 pCt. Kgl. Obligationer (uden Rente) 103 3/4 a 104 Rbd. S. Nationalbank=Actier 166 Rbd. i r. S.
Viborger Samler, 1846-02-17
(Nationalbank=Actiernes Priis er med det fra 1ste August f. A. paaløbende Udbytte.)
Viborger Samler, 1846-02-17
Handels- og Skibs-Efterretninger. London, den 10de Febr. J forrige Uge viste Hvedepriserne paa alle Markeder i Kongeriget stor Fasthed, og endog i enkelte Tilfælde en stigende Tendents. Tilførslen idag af engl.
Viborger Samler, 1846-02-17
Hvede fra Esser, Kent og Suffolk var middelmaadig, og da der kun fremkom faa gode tørre Prøver, betaltes villig de fulde Priser som i forrige Uge, medens andre Qvaliteter vare vanskelige, dog uden Forandring i Priserne, at afsætte, gammel og fortoldet fremmed Hvede sigtes meget, men fandt kun Afsætning i Detail, da Eierne fordrede høie Priser. Byg vanskelig at sælge, endskjøndt 1 a 2 sk. billigere. Erter 1 sk. billigere. den 10de Febr. Toldloven paa Korn vil efter Sir Rob. Peels i Underhuset afgivne vigtige Erklæring ikke træde i Kraft, førend Billen er gaaet igjennem Parlementet. Disconton er stegen til 5 a 6 pCt., en Følge af de store Summer (11 Mill. Lstl.), der ere deponerede i Anledning af de projecterede Jernbaner, og der endnu ikke ere disponible. Paa Grund deraf trykkes Vareartiklerne i Prisen. Under disse Forhold trøster man sig med den ubetydelige Modstand, som Sir Rob. Peels Forslag møde i Underhuset.
Viborger Samler, 1846-02-17
Kjøbenhavn, den 14de Februar. Skibsfarten er endnu ikke bleven standset. J Kornhandelen er det vel ikke levende, men der skeer dog jevnligt Salg, især af Byg. Den sidste Priis, som blev betalt for rad. Byg af 111 Rs Vægt, at modtage i Provindserne, var 5 Rbd. pr. Tde. For Grad. Byg af en ringe Vægt, 102 84, betaltes 6 Mk. 8 1/2 s. Bco pr. Tde, (25 Rbmk. 12 s.) Af Beretningerne fra Udlandet sees iøvrigt, at Peels Forslag ikke har havt Jndflydelse paa Priserne. Ogsaa i Holland og Belgien, samt i Hamborg, er det mere stille i Kornhandelen. Mange ere af den Mening, at Priserne ikke gaae høiere. J England er Forraadet af Hvede(ufortoldet), der ligger paa Oplag, dog temmeligt stort, nemlig 2 Millioner Tdr., der sikkert ville blive indklarerede til Forblivelse i England, saasnart Loven er bleven antaget af Parlementet. Efter al Sandsynlighed trænger baade Sverrig og Norge til Tilførsel af de øvrige Kornarter, især af Byg, og det er vel antageligt, at Danmark vil i Løbet af Sommer finde et godt Marked for Byg i Norge. (Handt.)Med den kjøbenhavnske Casino" seer det kun daarligt ud. Overslaget paa Muurarbeidet er alene 85,000 Rbd., Grundens Rødning, Fyldning, og Nedramning af Pæle m. V. vil koste 20,000 Rbd., er 105,000 Rbd., og 50,000 Rbd. ere allerede medgaaede til Gaardens Jndkjøb m. M.; saa at det er soleklart, at de calculerede 200,000 Rbd. langtfra ikke ville slaae tilDøde. Kjøbenhavn: Mad. Jem Porter, f. Ogelvie, 7 Aar; Carl Frederik Vestring, 68 Aar; Veiermester Lunds Datter, Caroline Johanne Magdalene, 18 Aar; Johannes Carl Herfurth Knudsen, 19 Aar. - Roeskilde: Jfr. Frederikke Lovise Knagh, 67 Aar. - Odense: Smaahandler Jacob Pedersen, 69 Aar. - Aalborg: Kirstine Møller, f. Eldrup, 77 Aar. - Thorsager: Skolelærer og Kirkesanger Jens Hoegh, 74 Aar. - Randers, Kjøbmand Hans Jørgen Schmidt, 70 Aar.
Viborger Samler, 1846-02-17
AVERTISSEMENTS. Bazarens Udstilling i Hr. Klubvært Friis's Sal. er aaben Onsdagen den 25de og Torsdagen den 26de d. M. fra Kl. 69 Aften samt Torsdagen den 26de og Fredagen den 27de fra Kl. 112 Middag. Entreen, hvortil Billetter erholdes ved Indgangen, betales med 8 s. for Voxne og 4 s. for Uconfirmerede. Varerne sælges under Udstillingen til den Priis, som findes angivet paa ethvert enkelt Stykke, og der betales contant ved Kjøbet; dog kunne Kjøberne først erholde Varerne udleverede Løverdagen den 28de om Formiddagen fra Kl. 10-12.
Viborger Samler, 1846-02-17
Udkommet er: Blekingske Mindemærker fra Hedenold betragtede i deres Forhold til de øvrige skandinaviske og europæiske Oldtidsminder af J. A. Worsaae, 15 Mk.
Viborger Samler, 1846-02-17
Den vidtberømte Baron v. Münchhausens høist mærkværdige Sø-Eventyr af J. Christiansen. 16 s. Fire Prædikener af F. C. Boiesen, andet Oplag. 2 Mk. Fransk Læsebog for Begyndere af H. C. F. Lassen. 2 Mk. Anviisning til at farve Uldent, Silke, Bomuld og Merinos samt til at tilberede Papper til Trykning, efter de nyeste og bedste Methoder, grundet paa egen Erfaring af A. Lund. 64 s.
Viborger Samler, 1846-02-17
Den nye danske Arvelov. En Afhandling af Cand. juris C.W. Schønberg. 60 sk. Betegnende Træk af Dyrenes Liv til Oplysning om deres Naturbeskaffenhed, Levemaade og Adfærd, af C. L. Strom. og faaes hos P. C. Kabell.
Viborger Samler, 1846-02-17
En Deel Halm og Hø kan erholdes hos Eilskou.
Viborger Samler, 1846-02-17
Bedste Slags islandsk Klipfisk faaes hos J. C. Møller.
Viborger Samler, 1846-02-17
Brabrander Vinduesglas faaes meget billigt hos J. C. Møller.
Viborger Samler, 1846-02-19
Nr. 28.
Viborger Samler, 1846-02-19
74 Aarg. Kongelig allernaadigst privilegeret Tidende. Stifts No. Forsendes med Brevposten i Danmark og Hertugdommerne. Han ar 1846.
Viborger Samler, 1846-02-19
Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-02-19
J Overhuset er Billen om de 50,000 Lstl. til offentlige Bygningers Opførselse i Jrland læst anden Gang. Lord Stanley indbragte i Underhuset en med mere end 12,000 Underskrifter forsynet Petition angaaende Beskyttelsestolden.
Viborger Samler, 1846-02-19
Lord Russells høimodige Beslutning ikke at gjøre Korutoldens ubetingede Afskaffelse til en uundgaaelig Betingelse for Antagelsen af Sir Rob. Peels Forslag er bleven lagt til Grund for en af den ædle Lord sammenkaldt Forsamling af de vigtigste Medlemmer af det liberale Parti, iblandt hvilke udhæves Lord Palmerston, Sir George Grey, Labouchere, Macaulay, Dan. O'Connell og Leader.
Viborger Samler, 1846-02-19
Lord Russell henledede Forsamlingens Opmærksomhed derpaa at et Amendement, der foresloges af det liberale Parti om Kornlovenes øieblikkelige Ophævelse, turde berede Sir Rob. Peel store Vanskeligheder; det var nemlig muligt at Forfegterne af Beskyttelsestolden vilde understøtte et saadant Amendement, og saaledes enten tvinge Sir Rob. Peel til, eller i det mindste give ham et Paaskud til at opgive de af ham projecterede Forholdsregler. Eenstemmigen tog Forfatningen den Beslutning ikke at give nogensomhelst Foranledning til et saadant Tilfældes Jndtræden, men meget mere af forenede Kræfter at virke til at den ministerielle Plan, Kornlovene betræffende, antoges saa snart som muligt. Det aristocratiske Klatschblatt" the Post – saaledes kaldes det af Allg. Zeit. – vil vide at Dronningen pludselig er bleven en høist fyrig Tilhængerinde af de nye commercielle Planer, og at hun i en Audience, som hendes gamle, næsten faderlige Ven Lord Melbourne fornylig havde hos hende, har med saadan Varme billiget disse Reformer, at Viscounten, paa hvem Dronningens Ord gjorde et stærkt Jndtryk, skal have sagt disse Ord til Dronningen: "Madam, hand ikke saaledes; de næste Ting, der derefter ville komme, ville da røre ved deres Krone." Efter disse Ord, tilføier the Post, tør man ikke undre sig over at Meelbourne ikke raadspurgtes, da der var Tale om at organisere et Whigcabinet. - Men ogsaa Dickens Journal skriver: "Man fortæller i høie Kredse at Hs. Majestæt er bleven en erklæret Modstanderinde af Toldbeskyttelsessystemet (a stout commercial antiprotectionist.) Liverpool befæstes imod et eventuelt fiendtligt Angreb, De nye Batterier, hvorpaa der arbeides ved den nordlige Ende af Dokkerne, skulle have en saadan Beliggenhed at deres Jld skal krydse den fra Fortet Rock Perch, og i Forening med dette Fort beherske den snevre Kanal, igjennem hvilken Liverpool er tilgængeligt for en Fiende. Ogsaa Themsens Bredder forsynes med Batterier, besatte med det sværeste Skyts.
Viborger Samler, 1846-02-19
London, den 13de Febr. Debatten i Underhuset er endnu ikke endt. Den 10de udsattes Debatten til den 12te. Efter Lord Russells af alle Partier med Begeistring optagne Erklæring har den foreløbige Discussion tabt al Jnteresse; ved Russells Erklæring synes det utvivlsomt at billen maa gaae igjennem med stor Majoritet. Krigsministeren Sir Herbert og Jndenrigsministeren Sir James Graham have, ligesom Peel, maattet meddele Oplysninger angaaende deres pludselige Overgang fra Agriculturisternes til Frihandelens Banner.
Viborger Samler, 1846-02-19
De af Lieutenant Peel overbragte Depescher fra Sydhavet skulle – saa siges der nu - være høist ubetydende og kun indeholde statistiske Oplysninger om Oregongebetet.
Viborger Samler, 1846-02-19
Frankerig. Paris, den 12te Febr. Lovforslaget om de hemmelige Fonds er indbragt i de Deputeredes Kammer og har været underkastet en foreløbig Discussion i Anledning af Udnævnelsen af den Comitte, der skal prøve samme. Denne Bevilling af 1 Mill. Fred, der aarligen forlanges af Kammeret, ansees for det egentlige Tillids votum og alle Oppositionens Nuanceer forene sig desaarsag ved denne Leilighed. At Thiers, Billault, Berryer, Lamartine og andre Coryphæer for Oppositionen ikke deeltoge i Discussionen og Udfaldet af Valget paa Comiteens Medlemmer – 7 ministerielle og 2 af Oppositionens Candidater –, synes ogsaa i dette Anliggende at spaae Ministeriet en afgjørende Seier. Derimod vil man vide at Ministeriet efter i Forveien at have udspurgt de meest hengivne Medlemmer af Majoriteten, skulle have besluttet at udsætte Spørgsmaalets Afgjørelse om Dotationen.
Viborger Samler, 1846-02-19
Tyrkiet. "Schles. Zeit. melder fra Constantinopel under 28de Jan., at ifølge overeensstemmende Beretninger fra Jenischehir, ligesom og fra de tilstødende, Districter Siwrihassar, Eskischibir og Saidi Gazi i Lilleasien har et høist fjeldent Phænomen fundet Sted. Under den der herskende Hungersnød er der nemlig nedregnet Manna fra Himmelen. Le Cour. de Const, af 24de Jan, melder derom: "Breve fra Jenischehit melde at der i flere Dage fra Tid til anden er falden Manna fra Himmelen, og at denne Manna har tjent Jndbyggerne til Næring. Der falder – saa berette Brevene Manna ned i store Stykker af en Hasselnøds Størrelse og i betydelig Mængde. Samme sælges i Landet til 12 Piastre pr. Kilo, der for nogle Maaneder siden var den almindelige Priis paa Korn. Jndbyggerne udgnide Mannaen til Meel, og bage deraf Brød, der er meget velsmagende." – Samme Journal af 26de melder: "Samme Phænomen iagttoges 1811 i Provindsen Wan; de nedfaldne Stykker have et graaagtigt Udseende og et stort Haglkorns Størrelse; denne Substants har Liighed med den taareformede Manna og en temmelig behagelig Smag, Der er falden en saa stor Mængde Manna, at den laae 3 a 4 Tommer høi paa Jorden og tjente i flere Dage til Næring for Beboerne. Melet er af ualmindelig Hvidhed; Brødet er meget hvidt, men har ingen god Smag. Det vilde være at ønske, at vedkommende Auctoriteter, for at hæve enhver Tvivl, vilde fremsende nogle Stykker af denne Manna for at underkastes en chemisk Undersøgelse.
Viborger Samler, 1846-02-19
Mexico og Vestindien. Om den nye Revolution i Mexico melder den nyeste vestindiske Post (fra St. Thomas af 14de Jan., f. Havanna af 10de Jan, fra Jamaica af 8de og fra Veracruz af 1ste Jan.) Det var den 15de Jan., at Gen. Paredes erklærede sig imod Regjeringen og med sin 7000 Md. stærke Division brød op imod Hovedstaden. Den 29de stod han i Nærheden, af denne Stad og udstedede en Proclamation, hvori han aabenbart forkyndte at hans Plan gik ud paa at styrte Regjeringen og sammenkalde et Nationalconvent for at indføre en ny Forfatning. Vel havde Regjeringen truffet Forholdsregler, udnævnt General Bustamente til Chef forTropperne, bevæbnet 3000 Nationalgardister, opkastet Barricader og erklæret Staden i Beleiringstilstand, samt opfordret alle Vaabendygtige til at gribe til Vaaben, men uden Nytte. Garnisonen i Hovedstaden erklærede sig for Paredes, og saaledes gik Herreras Herredømme tilgrunde uden at der blev løsnet et eneste Skud. Allerede i Forveien havde Garnisonen i San Juan de Ulloa, Veracruz, Jalapa, Guanajuato, Guadalajara og Zatatecas udtalt sig til Fordeel for Paredes og kun Civilauctoriteterne vare forblevne Herrera troe.
Viborger Samler, 1846-02-19
Fra Jamaica meldes at Jernbanen paa Jamaica (ved Spanishtown) allerede har havt glædelige Resultater, flere nye Jernbaneanlæg ere bevilgede af Øens Legislatur. Ogsaa paa Trinidad er man sysselsat med at anlægge en Jernbane. – Til Demarara var atter ankommen en Afdeling af 325 ostindiske Kuhlis, der skulde sysselsættes som frie Arbeidere paa Plantagerne. Frugtsyge i Jtalien. Mærkværdigt er det, at, som andre Steder hos Kartoflerne, saaledes i Jtalien hos Frugten i Almindelighed har viist sig en sjelden Sygelighed. De tørre Druer, som pleie at sættes paa Bordet til langt hen i Februar, vare allerede forbi i December. Det samme er Tilfældet med Kastanierne, der hos simple Folk bruges istedetfor Kartofler, hvoraf blandt 10 gjerne kun en er spiselig. Jøvrigt har man ogsaa her i Danmark observeret en lignende Sygelighed hos Træfrugterne. (Aftenbl.)
Viborger Samler, 1846-02-19
Jndenlandske Efterretninger.